सफाईकर्मी की मौत को लेकर सवाल किया था; AIADMK बोली- CM बदले की राजनीति कर रहे
Madurai Cyber ​​Crime Police Arrested Tamil Nadu BJP State Secretary SG Surya  तमिलनाडु के चेन्नई में भाजपा के स्टेट सेक्रेटरी एसजी सूर्या को शुक्रवार को गिरफ्तार किया गया। मदुरै जिले की साइबर क्राइम पुलिस ने उन्हें एक ट्वीट को लेकर गिरफ्तार किया है।
तमिलनाडु के चेन्नई में भाजपा के स्टेट सेक्रेटरी एसजी सूर्या को शुक्रवार को गिरफ्तार किया गया। मदुरै जिले की साइबर क्राइम पुलिस ने उन्हें एक ट्वीट को लेकर गिरफ्तार किया। शनिवार सुबह उन्हें मदुरै जज के क्वार्टर पर लाया गया। जज ने उन्हें 15 दिन की न्यायिक हिरासत में भेज दिया गया है।
ट्वीट में भाजपा नेता ने सफाईकर्मी की मौत को लेकर भारतीय कम्युनिस्ट पार्टी (भाकपा) के पार्षद विश्वनाथन और सांसद वेंकटेशन से सवाल किए थे। भाकपा तमिलनाडु सरकार में DMK का सहयोगी दल है। सूर्या की गिरफ्तारी को लेकर AIADMK ने मुख्यमंत्री एमके स्टालिन पर आरोप लगाया है कि वो बदले की राजनीति जानते हैं।
दरअसल, 14 जून को बिजली मंत्री और DMK नेता सेंथिल बालाजी की गिरफ्तारी हुई थी। ED ने उन्हें मनी लॉन्ड्रिंग केस में गिरफ्तार किया था। 
AIADMK ने कहा- DMK बदला लेने के लिए पुलिस बल का इस्तेमाल कर रही
AIADMK IT विंग के जोनल सचिव और प्रवक्ता कोवई सत्यन ने DMK पार्टी पर हमला बोला। उन्होंने कहा कि वे विरोध की आवाजों को, आम आदमी की आवाजों को दबाने के लिए पुलिस बल का इस्तेमाल कर रहे हैं।
यह स्पष्ट रूप से दिखाता है कि DMK पुलिस बल का इस्तेमाल बदला लेने और कई लोगों की आवाज को दबाने के लिए कर रही है। मुख्यमंत्री एमके स्टालिन बदले की राजनीति जानते हैं, लेकिन वे शासन नहीं जानते।
हम शुरू से यही कह रहे हैं कि वह इस भूमिका के लिए वे सबसे अयोग्य मुख्यमंत्री हैं और उनकी प्राथमिकता विज्ञापन और अभिनय है, न कि शासन।
इस ट्वीट के कारण सूर्या की गिरफ्तारी हुई
मदुरै में मल के पानी में काम करने के दौरान पेंनाडम परिषद के एक सफाई कर्मचारी की काम के दौरान मौत हो गई थी। इसी घटना का जिक्र करते हुए सूर्या ने भारतीय कम्युनिस्ट पार्टी (भाकपा) के पार्षद विश्वनाथन पर निशाना साधा था। उन्होंने ट्वीट कर लिखा, मृतक सफाई कर्मचारी को हाथ से मैला ढोने के लिए मजबूर किया गया, यह जानते हुए भी कि यह कानून द्वारा रोका गया है।
इसी ट्वीट में सूर्या ने मदुरै के सांसद वेंकटेशन की चुप्पी पर हमला बोलते हुए लिखा कि आपकी अलगाववाद की नकली राजनीति से उस नाले से भी बदतर बदबू आ रही है, एक इंसान के रूप में जीने का रास्ता खोजिए, दोस्त!
भाजपा ने कहा- DMK आवाज दबाने की कोशिश करती है
भाजपा के प्रदेश अध्यक्ष के अन्नामलाई ने इस गिरफ्तारी का विरोध करते हुए लिखा, भाजपा नेता SG सूर्या की गिरफ्तारी निंदनीय है। सामाजिक मुद्दों में DMK की साथी पार्टी CPM के रोल की आलोचना करने पर उन्हें गिरफ्तार किया गया है।
DMK विचारों की आलोचना को पचा नहीं पाती है, आवाज दबाने की कोशिश करती है। ये तमिलनाडु का लोकतंत्र-विरोधी ट्रेंड है, जिसमें सरकार की आलोचना करने वालों को गिरफ्तार कर लिया जाता है। उन्होंने कहा कि तमिलनाडु में भाजपा कार्यकर्ताओं को तानाशाही रवैया अपनाते हुए गिरफ्तार किया जा रहा है।
यह भी पढ़ सकते हैं...
मनी लॉन्ड्रिंग केस में तमिलनाडु के बिजली मंत्री गिरफ्तार, ED ने हिरासत में लिया तो फूट-फूटकर रो पड़े
मनी लॉन्ड्रिंग केस में तमिलनाडु के बिजली मंत्री वी सेंथिल बालाजी को प्रवर्तन निदेशालय (ED) ने अरेस्ट कर लिया। जांच एजेंसी पहले बालाजी के घर पहुंची थी। यहां उनसे 24 घंटे पूछताछ हुई। ED की कार्रवाई और पूछताछ के दौरान सेंथिल ने सीने में दर्द की शिकायत की। पूरी खबर पढ़ें...